CELEX: 62010CB0258
Language: et
Date: 2011-03-04 00:00:00
Title: Kohtuasi C-258/10: Euroopa Kohtu (kuues koda) 4. märtsi 2011 . aasta määrus (Tribunal Dâmbovița (Rumeenia) eelotsusetaotlus) — Nicușor Grigore versus Regia Națională a Pădurilor Romsilva — Direcția Silvică București (Kodukorra artikli 104 lõike 3 esimene lõik — Sotsiaalpoliitika — Töötajate ohutuse ja tervise kaitse — Direktiiv 2003/88/EÜ — Töötajate tööaja korraldus — Mõiste „tööaeg” — Mõiste „maksimaalne iganädalane tööaeg” — Metsavaht, kelle suhtes kohaldatakse tema töölepingu ja kollektiivlepingu tingimuste kohaselt 8-tunnist igapäevast ja 40-tunnist iganädalast paindliku tööaega — Siseriiklikud õigusnormid, mis panevad vastutuse metsatükile tekkinud mis tahes kahju eest metsavahile — Määratlus — Ületunnitöö mõju huvitatud isiku töötasule ja rahalistele hüvitistele)

25.6.2011   
            
            
               ET
            
            
               Euroopa Liidu Teataja
            
            
               C 186/9
            
         Euroopa Kohtu (kuues koda) 4. märtsi 2011. aasta määrus (Tribunal Dâmbovița (Rumeenia) eelotsusetaotlus) — Nicușor Grigore versus Regia Națională a Pădurilor Romsilva — Direcția Silvică București
   (Kohtuasi C-258/10) (1)
   
   (Kodukorra artikli 104 lõike 3 esimene lõik - Sotsiaalpoliitika - Töötajate ohutuse ja tervise kaitse - Direktiiv 2003/88/EÜ - Töötajate tööaja korraldus - Mõiste „tööaeg” - Mõiste „maksimaalne iganädalane tööaeg” - Metsavaht, kelle suhtes kohaldatakse tema töölepingu ja kollektiivlepingu tingimuste kohaselt 8-tunnist igapäevast ja 40-tunnist iganädalast paindliku tööaega - Siseriiklikud õigusnormid, mis panevad vastutuse metsatükile tekkinud mis tahes kahju eest metsavahile - Määratlus - Ületunnitöö mõju huvitatud isiku töötasule ja rahalistele hüvitistele)
   2011/C 186/15
   Kohtumenetluse keel: rumeenia
   
      Juridiction de renvoi
   
   Tribunal Dâmbovița
   
      Pooled
   
   
      Hageja: Nicușor Grigore
   
      Kostja: Regia Națională a Pădurilor Romsilva — Direcția Silvică București
   
      Ese
   
   Eelotsusetaotlus — Tribunal Dâmbovița — Euroopa Parlamendi ja nõukogu 4. novembri 2003. aasta direktiivi 2003/88/EÜ tööaja korralduse teatavate aspektide kohta (ELT L 299, lk 9; ELT eriväljaanne 05/04, lk 381) artikli 2 (punkt 1) ja artikli 6 tõlgendamine — Mõiste „tööaeg” — Siseriiklikud õigusnormid, mis panevad vastutuse metsatükile tekkinud mis tahes kahju eest metsavahile, vaatamata tema töölepingu ja kollektiivlepingu tingimustele, mille kohaselt tal on maksimaalselt 8-tunnine igapäevane tööaeg — Mõiste „maksimaalne iganädalane tööaeg” — Tegelik iganädalane tööaeg, mis ületab seadusliku maksimaalse iganädalase tööaja — Mõju huvitatud isiku töötasule ja rahalistele hüvitistele
   
      Resolutsioon
   
   
               1.
            
            
               Euroopa Parlamendi ja nõukogu 4. novembri 2003. aasta direktiivi 2003/88/EÜ tööaja korralduse teatavate aspektide kohta artikli 2 punkt 1 tuleb tõlgendada nii, et ajavahemik, mille jooksul on metsavahil, kelle tööaeg on individuaalse töölepingu järgi kaheksa tundi päevas, kohustus tagada teatava metsatüki valve — mille puhul tal on sõltuvalt juhtumist distsiplinaar-, varaline, väärteo või kriminaalvastutus kahju eest, mis tuvastatakse piirkonnas, mida ta haldab, sõltumata sellest, millal kahju tekkis — kujutab endast „tööaega” nimetatud sätte tähenduses ainult siis, kui selle metsavahi järelevalvekohustus ja tema suhtes kohaldatav vastutusrežiim eeldavad tema füüsilist kohalolekut töökohal ning kui selle ajavahemiku jooksul peab ta olema tööandja käsutuses. Eelotsusetaotluse esitanud kohtu ülesanne on läbi viia vajalik faktiline ja õiguslik kontroll, arvestades eelkõige kohaldatavat siseriiklikku õigust, et teha kindlaks, kas tema menetluses olevas kohtuasjas on olukord niisugune.
            
         
               2.
            
            
               „Tööaja” määratlus direktiivi 2003/88 artikli 2 punkti 1 tähenduses ei sõltu sellest, kas metsavahi kasutusse on antud ametikorter, mis asub tema hallataval metsatükil, kuivõrd selle kasutusõigusega ei kaasne metsavahi kohustus olla tööandja kindlaksmääratud kohas füüsiliselt kohal ning tema käsutuses, et olla vajaduse korral valmis viimatult tööle asuma. Eelotsusetaotluse esitanud kohtu ülesanne on kontrollida, kas tema menetluses olevas kohtuasjas on olukord niisugune.
            
         
               3.
            
            
               Direktiivi 2003/88 artiklit 6 tuleb tõlgendada nii, et sellega on põhimõtteliselt vastuolus niisugune olukord, kus metsavaht isegi juhul, kui tema tööleping sätestab, et maksimaalne igapäevane tööaeg on 8 tundi ja maksimaalne iganädalane tööaeg on 40 tundi, tagab seaduse kohaselt selle metsatüki, mille haldamine on tema ülesanne, valve alaliselt või ületades nimetatud artiklis ette nähtud maksimaalset iganädalast tööaega. Eelotsusetaotluse esitanud kohus peab kontrollida, kas tema menetluses olevas kohtuasjas on olukord niisugune ning vastaval juhul kontrollima, kas direktiivi 2003/88 artikli 17 lõikes 1 või artikli 22 lõikes 1 nimetatud tingimused, mis näevad ette erandi artiklist 6, on põhikohtuasjas täidetud.
            
         
               4.
            
            
               Direktiivi 2003/88 tuleb tõlgendada nii, et on tööandja kohustus maksta töötasu ja sellega samastavaid rahalisi hüvitisi aja eest, mil metsavaht peab tagama tema hallatava metsatüki valve, ei kuulu mitte nimetatud direktiivi vaid vastavate siseriiklike õigusnormide kohaldamisalasse.
            
         
      (1)  ELT C 221, 14.8.2010.